Usbekistan

Usbekistan (usbek.: Oʻzbekiston bzw. Ўзбекистон; aumtlich: Republik Usbekistan, usbek.: O‘zbekiston Respublikasi bzw. Ўзбекистон Республикаси) is a Stoot in Zentralasien. Usbekistan is a „doppida Binnenstoot“, dea zwischn Kasachstan, Kiagisien, Tadschikistan, Afghanistan und Tuakmenien gleng is.

Usbekistan liegt großteus zwischn de Flüss Sirdarja und Amudarja. Im Westn liegt da Aralsee, dea, weu a imma weniga wiad, zu da Wüstn Aralkum wiad, südli davau d'Oasn Choresmien und d'Karakum, östli vu dem Gaunzn d'Kisilkum. Gaunz im Ostn liegt s'Ferganatoi, des vu de Ausläufa vum Pamir und vum Tienshan umgem is. Da hechste Beag is da Beshtor mid 4301 Meta Hächn, da tiafste Punkt vum Laund liegt 12 Meta unta'm Meeresspüagi.

D'Hauptstod vu Usbekistan is Taschkent (Toshkent, ziaka 2 Millionen Einwohna und damid aa d'greßte Stod vum Laund), wichtige aundare Städt san Samarkand, Buchara, Fergana, Margilan, Namangan, Andischan, Urgentsch, Chiwa, Kokand, Angren, Dschissach, Termis, Karschi und d'karakalpakische Hauptstod Nukus. Insgesaumt lem in Usbekistan 26,5 Millionen Leid, duachschnittli 60 am Quadratkilometa.

Usbekistan is in 12 Provinzn (viloyat), a Stod ('shahar'') und de autonome Republik Karakalpakistan teud. Ãmtssproch is s'Usbekische und regional aa s'Karakalpakische. S'Russische is a wichtige Vakeahssproch und Wissnschoftssproch, regional is aa s'Tadschikische a dominiarade Sproch. S'Usbekische is gaunz früha in arabisch gschrim woan, daun laung kirillisch. Seid de 90a-Joa wiad auf'd Lateinschrift umgstöid, wos nu aundauat.

Usbekistan is Mitglied vu da UNO, vu da Oaganisazion fia wiatschoftliche Zsaummenoawad, vu da Gmoaschoft vu unobhängige Stootn, vu da Shanghai Cooperation Organization, vu da Eurasischn Wiatschoftsgemeinschoft, vu da Economic Cooperation Organization, vu da Oaganisazion vu da Islamischn Konfarenz und vu da OSZE.


 Im Netz 



 Stootspoatal vu da Republik Usbekistan (Usbekisch, Englisch, Russisch)
 Ländainfoamazionen vum deitschn Auswärting Omt zu Usbekistan
 Botschoftn vu da Republik Usbekistan in Bealin und Wean
 Generalkonsulat vu da Republik Usbekistan in Fraunkfurt am Main
 Linksaummlungen zu Usbekistan vum Osteiropa-Netzweak

 Aanzlnochweis 


Kategorie:Staat in Asien
Kategorie:Zentralasien
Kategorie:Präsidialrepublik (Staat)
Kategorie:Binnenstaat